Ιερά Μητρόπολις Κυρηνείας

Η  Ιερά Μητρόπολις Κυρηνείας,  μετά από την Ιερά Αρχιεπισκοπή, είναι η 3η στη σειρά των Ιερών Μητροπόλεων της Εκκλησίας της Κύπρου. Η έδρα της είναι στην πόλη της Κερύνειας, αλλά μετά την τουρκική εισβολή του 1974 και την κατάληψη της πόλης, η Ιερά Μητρόπολις Κυρηνείας διαθέτει γραφεία στη Λευκωσία, στην περιοχή Αγλαντζιάς. Σημερινός Μητροπολίτης (από τις 10 Δεκεμβρίου 2011) είναι ο Πανιερώτατος Μητροπολίτης Κυρηνείας, Υπέρτιμος και Έξαρχος Λαπήθου και Καραβά κ. Χρυσόστομος (Παπαθωμάς).  

Ιστορικά στοιχεία
Ο Χριστιανισμός εξαπλώθηκε στη βόρεια Κύπρο την εποχή του αποστολικού κηρύγματος, κατά τον 1ο αιώνα από τους Αποστόλους Βαρνάβα και Παύλο. Πρώτος γνωστός σε μας Επίσκοπος Κυρηνείας υπήρξε ο Άγιος Θεόδοτος, Ομολογητής και Ιερομάρτυρας, τέλη του 3ου με αρχές του 4ου αιώνα.

Το 1973 η Αρχιερατική Επαρχία Κυρηνείας, έδωσε ένα κομμάτι για τη δημιουργία της νεοσύστατης τότε Ιεράς Μητρόπολης Μόρφου, το οποίο κάλυπτε την περιοχή της Σολέας, δηλαδή και την αρχαία Επισκοπή Σόλων.

Έκτοτε, τα όρια της Ιεράς Μητρόπολεως Κυρηνείας συμπίπτουν με τα σημερινά όρια της εξολοκλήρου κατεχόμενης Επαρχίας Κερύνειας περιλαμβάνοντας την αρχαία Επισκοπή Λαμπούσης, της οποίας στην νεώτερη ιστορία της ο Επίσκοπος Λαμπούσης ήταν βοηθός Επίσκοπος στον Μητροπολίτη Κυρηνείας. Η έδρα της Μητρόπολης βρίσκεται υπό κατοχή και η Μητρόπολη διατηρεί προσωρινώς γραφεία στη Λευκωσία. Συνεπώς, η Ιερά Μητρόπολη Κυρηνείας είναι η μοναδική εξολοκλήρου κατεχόμενη Μητρόπολη της Κύπρου. Μετά από νέα Συνοδική απόφαση, η οποία πάρθηκε το Νοέμβριο 2011, στην Ιερά Μητρόπολη Κυρηνείας δόθηκε η διοίκηση δύο χωριών σε έδαφος που ελέγχεται από την Κυπριακή Δημοκρατία: η Κοκκινοτριμιθιά και το Μάμμαρι.

Το άλλοτε ποίμνιο της Μητροπόλεως από το 1974 μέχρι σήμερα συνεχίζει να βρίσκεται προσφυγοποιημένο, εκτοπισμένο και διασκορπισμένο σε όλο το ελεύθερο τμήμα της Κύπρου.

Επισκοπικός κατάλογος
εναλλ.=Ο Πανιερώτατος Μητροπολίτης Κυρηνείας, Υπέρτιμος Έξαρχος Λαπήθου και Καραβά κ.Χρυσόστομος |μικρογραφία|Ο Μητροπολίτης Κυρηνείας, Υπέρτιμος Έξαρχος Λαπήθου και Καραβά Χρυσόστομος (Παπαθωμάς)
+ Όνομα  Έτη  Σημειώσεις Άγιος Θεόδοτος  4ος αιώνας  ΙωάννηςΔιοικητική Συγκρότησις της Εκκλησίας Κύπρου και των λοιπών Ορθοδόξων Εκκλησιών, Έτος 2021, σελ 35, Επίσκοποι Κυρηνείας   Επιφάνιος   Μελέτιος   Θεοδόσιος   Εφραίμ   Γρηγόριος   Αθανάσιος   Ιγνάτιος  Ιάκωβος  1592 – 1600  Τιμόθεος  ~ 1604  Παρθένιος  ~ 1605  Χριστόδουλος  ; – 1606  κατόπιν Αρχιεπίσκοπος Κύπρου Ιερεμίας  ~ 1609  Νικηφόρος  ~ 1668  Λεόντιος  πριν το 1672 – μετά το 1678  Νικηφόρος  ~ 1692  Μακάριος  πριν το 1713 – μετά το 1716  Νικηφόρος  ~ 1731  Γεράσιμος  1733 – 1741  Νικηφόρος  1741 – 1763  Χρύσανθος  1763 – 1773  Σωφρόνιος  4 Αυγούστου 1773 – 28 Αυγούστου 1791 †  Ευγένιος (Τέπρελης)  5 Οκτωβρίου 1791 – 1816 †  Λαυρέντιος (Λαμπούσης)  Αύγουστος 1816 – 9 Ιουλίου 1821 †  από Λαμπούσης, αποκεφαλίστηκε από τους Οθωμανούς Δαμασκηνός  19 Δεκεμβρίου 1821 – Ιούνιος 1824  κατόπιν Αρχιεπίσκοπος Κύπρου Χαραλάμπης  8 Ιουνίου 1824 – 1844 †  από ηγούμενος της Μονής Κύκκου Χαρίτων  Νοέμβριος 1844 – Νοέμβριος 1851 †  αδελφός του προηγούμενου Μελέτιος  21 Ιανουαρίου 1852 – 1862 †  Χρύσανθος  Απρίλιος 1862 – 1871 †  Μελέτιος (Μυριανθεύς)  Ιανουάριος 1872 – 13 Ιουνίου 1880  παραιτήθηκε Χρύσανθος (Ιωαννίδης)  15 Ιουνίου 1880 – 21 Απριλίου 1889  κατόπιν Κιτίου Κύριλλος (Παπαδόπουλος)  3 Μαΐου 1889 – 5 Απριλίου 1893  κατόπιν Κιτίου, μετέπειτα Αρχιεπίσκοπος Κύπρου Κύριλλος (Βασιλείου)  27 Απριλίου 1895 – 11 Νοεμβρίου 1916  κατόπιν Αρχιεπίσκοπος Κύπρου Μακάριος (Παπαϊωάννου)  19 Μαρτίου 1917 – 24 Δεκεμβρίου 1947  κατόπιν Αρχιεπίσκοπος Κύπρου Κυπριανός (Κυριακίδης)  18 Απριλίου 1948 – 14 Ιουλίου 1973  καθαιρέθηκε Γρηγόριος (Κυκκώτης)  31 Μαρτίου 1974 – 28 Ιανουαρίου 1994 †  Παύλος (Μαντοβάνης)  10 Απριλίου 1994 – 1 Οκτωβρίου 2011 †  Χρυσόστομος (Παπαθωμάς)  10 Δεκεμβρίου 2011 – σήμερα 

Παραπομπές

Κυρηνειας

Κατηγορία:Κερύνεια